Efren  López ENTREVISTA etnomusic 2017.
Channel: L'ETNO. Museu Val. Etnologia Diputació de València
Date: 2017-06-13

El multiinstrumentista i compositor valencià Efrén López, especialitzat en músiques antigues i populars del Mediterrani oriental i l’Orient Mitjà, ens proposa aquesta trobada juntament amb tres de les seues col·laboradores habituals: la compositora grega i virtuosa de la lira de Creta, Kelly Thomà; la polifacètica Miriam Encinas, multiinstrumentista i companya d’Efrén des de fa quinze anys, i la israeliana Meira Segal, versàtil intèrpret d’instruments de vent tradicionals.

En un recorregut per formes i maneres del Mediterrani i d’Àsia Central, aquests quatre músics creen textures sonores ben diverses, gràcies a les infinites combinacions dels seus variats instruments i influències: des de passatges íntims i atmosfèrics fins a denses muralles de so, tot amb un format completament acústic.